CELEX: 32008D0339
Language: lt
Date: 1209081600000
Title: 2008/339/EB: 2008 m. balandžio 25 d. Komisijos sprendimas, iš dalies keičiantis Tarybos direktyvos 2003/85/EB XI priedo nuostatas dėl laboratorijų, kurioms leista dirbti su gyvu snukio ir nagų ligos virusu, sąrašo (pranešta dokumentu Nr. C(2008) 1577) (Tekstas svarbus EEE)

29.4.2008   
            
            
               LT
            
            
               Europos Sąjungos oficialusis leidinys
            
            
               L 115/39
            
         
      KOMISIJOS SPRENDIMAS
   
   2008 m. balandžio 25 d.
   iš dalies keičiantis Tarybos direktyvos 2003/85/EB XI priedo nuostatas dėl laboratorijų, kurioms leista dirbti su gyvu snukio ir nagų ligos virusu, sąrašo
   (pranešta dokumentu Nr. C(2008) 1577)
   (Tekstas svarbus EEE)
   (2008/339/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies keičiančią Direktyvą 92/46/EEB (1), ypač į jos 67 straipsnio 2 dalį,
   kadangi:
   
               (1)
            
            
               Direktyva 2003/85/EB nustatytos minimalios kontrolės priemonės, taikytinos snukio ir nagų ligos protrūkio atveju, ir tam tikros prevencinės priemonės, kuriomis siekiama didinti kompetentingų institucijų ir ūkininkų informuotumą apie šią ligą ir pasirengimą jai.
            
         
               (2)
            
            
               Direktyvoje 2003/85/EB nustatytomis prevencinėmis priemonėmis taip pat numatyta, kad valstybės narės turi užtikrinti, kad su gyvu snukio ir nagų ligos virusu tyrimų, diagnozavimo ir gamybos tikslais būtų dirbama tik tos Direktyvos XI priedo B dalyje išvardytose patvirtintose laboratorijose.
            
         
               (3)
            
            
               Direktyvos 2003/85/EB XI priedo A dalyje išvardytos laboratorijos, kurioms leista dirbti su gyvu snukio ir nagų ligos virusu mokslinių tyrimų ir diagnozavimo tikslais.
            
         
               (4)
            
            
               Danija Komisijai oficialiai pranešė apie pasikeitimus, susijusius su jos nacionalinės kontrolinės snukio ir nagų ligos laboratorijos administravimu.
            
         
               (5)
            
            
               Latvija ir Slovėnija Komisijai oficialiai pranešė, kad atitinkamos jų nacionalinės kontrolinės laboratorijos nebeatitinka saugumo standartų, nustatytų 65 straipsnio d dalyje ir todėl turėtų būti išbrauktos iš Direktyvos 2003/85/EB XI priedo A dalies sąrašo.
            
         
               (6)
            
            
               Nyderlandai Komisijai oficialiai pranešė apie pasikeitimus, susijusius su jos nacionalinės kontrolinės snukio ir nagų ligos laboratorijos pavadinimu.
            
         
               (7)
            
            
               Dėl saugumo priežasčių svarbu, kad Tarybos direktyvos 2003/85/EB XI priede pateiktas laboratorijų, kurioms leista dirbti su gyvu snukio ir nagų ligos virusu, sąrašas būtų atnaujinamas.
            
         
               (8)
            
            
               Todėl būtina Direktyvos 2003/85/EB XI priedo A dalyje pateiktą laboratorijų, kurioms leista dirbti su gyvu snukio ir nagų ligos virusu, sąrašą pakeisti šio sprendimo priede pateikiamu sąrašu.
            
         
               (9)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2003/85/EB XI priedo A dalis pakeičiama šio sprendimo priedu.
   2 straipsnis
   Sprendimas skirtas valstybėms narėms.
   
      Priimta Briuselyje, 2008 m. balandžio 25 d.
      
         
            Komisijos vardu
         
         
            Komisijos narė
         
         Androulla VASSILIOU
         
      
   
   
      (1)  OL L 306, 2003 11 22, p. 1. Direktyva su paskutiniais pakeitimais, padarytais Direktyva 2006/104/EB (OL L 363, 2006 12 20, p. 352).
   
      PRIEDAS
      
         „A   DALIS
         Nacionalinės laboratorijos, kurioms leidžiama dirbti su gyvu snukio ir nagų ligos virusu
         
                     Valstybė narė, kurioje įsikūrusi laboratorija
                  
                  
                     Laboratorija
                  
                  
                     Valstybės narės, kurios naudojasi laboratorijos paslaugomis
                  
               
                     ISO kodas
                  
                  
                     Pavadinimas
                  
               
                     AT
                  
                  
                     Austrija
                  
                  
                     Österreichische Agentur für Gesundheit und Ernährungssicherheit
                     Veterinärmedizinische Untersuchungen Mödling
                  
                  
                     Austrija
                  
               
                     BE
                  
                  
                     Belgija
                  
                  
                     Veterinary and Agrochemical Research Centre CODA-CERVA-VAR Uccle
                  
                  
                     Belgija
                     Liuksemburgas
                  
               
                     BG
                  
                  
                     Bulgarija
                  
                  
                     Национален диагностичен научноизследователски ветеринарно-медицински институт Проф. д-р Георги Павлов, Национална референтна лаборатория Шап и везикулозна болест по свинете
                     (National Diagnostic Veterinary Research Institute Prof. Dr. Georgi Pavlov, National Reference Laboratory for Foot-and-Mouth Disease and Swine Vesicular Diseases)
                  
                  
                     Bulgarija
                  
               
                     CZ
                  
                  
                     Čekija
                  
                  
                     Statní veterinární ústav Praha, Praha
                  
                  
                     Čekija
                  
               
                     DE
                  
                  
                     Vokietija
                  
                  
                     Friedrich-Loeffler-Institut
                     Bundesforschungsinstitut für Tiergesundheit,
                     Greifswald - Insel Riems
                  
                  
                     Vokietija
                     Slovakija
                  
               
                     DK
                  
                  
                     Danija
                  
                  
                     Danmarks Tekniske Universitet, Veterinærinstituttet
                     Afdeling for Virologi, Lindholm
                     Danish Technical University, Veterinary Institute,
                     Department of Virology, Lindholm
                  
                  
                     Danija
                     Suomija
                     Švedija
                  
               
                     EL
                  
                  
                     Graikija
                  
                  
                     Ινστιτούτο αφθώδους πυρετού,
                     Αγία Παρασκευή Αττικής
                  
                  
                     Graikija
                  
               
                     ES
                  
                  
                     Ispanija
                  
                  
                     Laboratorio Central de Sanidad Animal, Madrid
                  
                  
                     Ispanija
                  
               
                     FR
                  
                  
                     Prancūzija
                  
                  
                     Agence française de sécurité sanitaire des aliments (AFSSA)
                     
                                 —
                              
                              
                                 Laboratoire d’études et de recherches en pathologie bovine et hygiène des viandes, Lyon
                              
                           
                                 —
                              
                              
                                 Laboratoire d’études et de recherches en pathologie animale et zoonoses, Maisons-Alfort
                              
                           
                  
                     Prancūzija
                  
               
                     HU
                  
                  
                     Vengrija
                  
                  
                     Országos Állategészségügyi Intézet (OÁI), Budapest
                  
                  
                     Vengrija
                  
               
                     IT
                  
                  
                     Italija
                  
                  
                     Istituto zooprofilattico sperimentale della Lombardia e dell'Emilia-Romagna, Brescia
                  
                  
                     Italija
                     Kipras
                  
               
                     LT
                  
                  
                     Lietuva
                  
                  
                     Nacionalinė veterinarijos laboratorija, Vilnius
                  
                  
                     Lietuva
                  
               
                     NL
                  
                  
                     Nyderlandai
                  
                  
                     Central Veterinary Institute of Wageningen UR, Lelystad
                  
                  
                     Nyderlandai
                  
               
                     PL
                  
                  
                     Lenkija
                  
                  
                     Zakład Pryszczycy Państwowego
                     Instytutu Weterynaryjnego – Państwowego
                     Instytutu Badawczego, Zduńska Wola
                  
                  
                     Lenkija
                  
               
                     RO
                  
                  
                     Rumunija
                  
                  
                     Institutul de Diagnostic și Sănătate Animală, București
                  
                  
                     Rumunija
                  
               
                     UK
                  
                  
                     Jungtinė Karalystė
                  
                  
                     Institute for Animal Health, Pirbright
                  
                  
                     Jungtinė Karalystė
                     Estija
                     Suomija
                     Airija
                     Latvija
                     Malta
                     Slovėnija
                     Švedija“